คือซื้อที่ตรวจครรภ์มาตรวจ 3 รอบละค่ะ ตรวจตอนเช้าหลังตื่นนอน ตรวจวันนี้ แล้วถัดไปอีก 2 วันตรวจอีกครั้ง ผลออกมาคือไม่ท้อง ซื้อจากร้านขายยาของเภสัชค่ะ และหนูมีอาการน้ำนมไหลอ่ะค่ะอาการน้ำนมไหลนี่คือต้องบีบออกมาก่อนอ่ะค่ะ ถึงจะมีน้ำนม ออกมาเป็นสีขาวขุ่น แค่ 1 รูนะคะ แต่มีอีก 1 รูที่ออกมาเป็นน้ำใสๆแต่ปริมาณน้อยค่ะ นอกนั้นปกติค่ะตอนนี้มีเลือดออกกระปริบกระปรอยทางช่องคลอดค่ะ แต่ไม่ใช่เลือดของประจำเดือนนะคะ เพราะออกม่ปริมาณน้อยและไม่มีกลิ่น ซึ่งอาการ ลำดับการเกิดต่างๆไม่สมเหตุสมผลกับอาการท้องเบื้องต้น แต่ประจำเดือนก็ยังไม่มาค่ะประจำเดือนครั้งสุดท้าย 22 ตุลาค่ะ มาปกติเลยค่ะ ส่วนเพศสัมพันธ์ล่าสุด 15 พฤศจิค่ะ ตอนนี้คือไม่รู้ว่าท้องแต่ไม่ปรากฎผลหรือว่าผิดปกติที่ร่างกายอ่ะค่ะ
สวัสดีค่ะ การตรวจยืนยันการตั้งครรภ์นั้นทำได้โดยการตรวจระดับฮอร์โมนที่สร้างจากรกในปัสสาวะและในเลือดค่ะ โดยตรวจได้ที่ประมาณ 10-14 วันหลังปฏิสนธิ ถ้าไม่แน่ใจผลตรวจ ควรไปยืนยันที่รพ.อีกครั้งค่ะอาการอื่นๆดังกล่าวมานั้นไม่ได้จำเพาะเจาะจงต่อการตั้งครรภ์ แนะนำให้ยืนยันการตั้งครรภ์ด้วยวิธีดังกล่าวไป หากมีเลือดออกผิดปกติทางช่องคลอด หรือปวดหน่วงท้องน้อยมาก อาจเป็นภาวะแทรกซ้อนของการตั้งครรภ์ ควรรีบไปพบแพทย์